Molokkspringape

Molokkspringapearten (Cellicebus moloch) er utbredt i det nordlige Brasil.

Alle de minst 20 springapeartene har tett, myk pels, liten, tettbygd kropp, korte bein og armer, og – noe som er karakteristisk for vestaper av denne størrelsen – ører som nesten er skjult i pelsen. De eter hovedsakelig frukt, blader, frø og larver. Pelsen på ryggen er brunspettet og buken er vanligvis oransje. Den uanselige pelsfargen og de trege bevegelsene kamuflerer dem i trærne rundt sumper og tjern. Hunn og hann danner tette parforholdog forsvarer et territorium på 6–12 hektar. De tvinner halene sine sammen og synger duett like etter daggry for å opprettholde familie- og parbåndene, og for å hevde reviret.


 Utseende 
 Lengde: 27–43 cm
 Vekt: 0,7–1 kg
 Hale: 35–55 cm
 Sosial enhet: Par

 Eksterne lenker 

 Molokkspringape hos ARKive

Kategori:Vestaper
Kategori:Dyr formelt beskrevet av Johann Centurius Hoffmannsegg
Kategori:Pattedyr formelt beskrevet i 1807
Kategori:Brasils endemiske fauna
Kategori:Brasils pattedyr